ইনছন
ইনছন (Korean: 인천, 仁川 ) দক্ষিণ কোরিয়ার প্রধান বন্দর নগরী। এছাড়াও, ইনছন আন্তর্জাতিক বিমানবন্দরের জন্য বিখ্যাত। এই শহরের পূর্ব নাম হচ্ছে চেমাল্পো। সিউল থেকে প্রায় ২৮ কিলোমিটার দূরে উত্তর-পশ্চিমাংশে এই শহরের অবস্থান এবং আধুনিক নৌ যোগাযোগ সুবিধাদি বিদ্যমান। সিউলের সাথে সড়ক ও রেলপথে সংযুক্ত আছে এই শহরটি। পীত সাগর থেকে উদ্ভূত হ্যান নদী তীরবর্তী এলাকায় এই শহর গড়ে উঠেছে। স্যান ফ্রান্সিস্ক ওয়াশিংটন, মাদ্রিদ ও তেহরানের সাথে একই অক্ষাংশে অবস্থান করছে। সিউল ও বুশানের পর এটি দক্ষিণ কোরিয়ার তৃতীয় বৃহত্তম শহর। ২০০৯ সালের হিসেব অণুযায়ী এখানে প্রায় ২.৬ মিলিয়ন অধিবাসী বসবাস করছেন। ১৮৮৩ সালে জেমালপো বন্দর নির্মাণের সময় এখানে মাত্র ৪,৭০০জন ব্যক্তি বসবাস করতেন। ইনছনে দশটি প্রশাসনিক জেলা রয়েছে। আটটি ওয়ার্ড (গু) ও দুইটি কাউন্টিতে (গান) শহরকে বিভক্ত করা হয়েছে।
গুয়াংজু সাবওয়ে
গুয়াংজু সাবওয়ে দক্ষিণ কোরিয়ার দক্ষিণ-পশ্চিম অংশে অবস্থিত দেশটির ৬ষ্ঠ বৃহত্তম শহর গুয়াংজু-কে সেবা প্রদানকারী দ্রুত পরিবহন ব্যবস্থা। বর্তমানে ১৯টি স্টেশনের একটি লাইন নিয়ে এটি গঠিত, যা ২০০৪ সাল থেকে জনগণের জন্য উন্মুক্ত। ভবিষ্যতে আরও লাইন যোগ করার পরিকল্পনা আছে।